18. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ3/11416 της 20 Ιουν. /2 Ιουλ.  1973  (ΦΕΚ Β΄ 752) Περί καθορισμού ενίων εισέτι εργαστηριακών εξετάσεων, εξαιρουμένων της εννοίας του νοσηλίου, προκειμένου περί νοσηλείας ησφαλισμένων του Ι.Κ.Α. Έχοντες υπ’ όψει: α) Το Β.Δ. 795/1971, αρθρ. 5 παρ. 6. β) Την υπ’ αριθ. Γ6/4001/22.3.1972 υπουργικήν απόφασιν. γ) Την υπ’ αριθ. Γ6/12312 από 12.10.1972 υπουργικήν απόφασιν. δ) Την υπ’ αριθ. 64383 από 1.6.1973 του Ι.Κ.Α., αποφασίζομεν: Συμπληρούντες τας β΄ και γ΄ σχετικάς «περί καθορισμού των εργαστηριακών και των πάσης φύσεως εν γένει παρακλινικών εξετάσεων των εξαιρουμένων της εννοίας του νοσηλίου, προκειμένου περί νοσηλείας ησφαλισμένων του Ι.Κ.Α.», εξαιρούμεν και τας κάτωθι παρακλινικάς εξετάσεις, δι’ ας θα καταβάλλεται ιδιαιτέρως η υπό των οικείων διατάξεων προβλεπομένη αμοιβή: α. Ηλεκτρομυογράφημα. β. Ηλεκτρονυσταγμογράφημα. γ. Ηχοεγκεφαλογράφημα και δ. Ρεοεγκεφαλογράφημα. 